Pòcha de Ruhr

La pòcha de Ruhr designa un ensemble d'unitats alemandas encerclaas dins la region industriala de Ruhr per las armaas aliaas a la fin de la Segonda Guerra Mondiala. Los combats menent a la formacion d'aquela pòcha e a sa capitulacion durèron dau 7 de març al 21 d'abriu de 1945. Prumier, los Estatsunidencs dau generau Omar Bradley passèron Ren a Remagen e capitèron d'avançar al sud de Ruhr. Puei, lo 23 de març, los Britanics dau mareschau Bernard Montgomery passèron lo flume a Rees e Wesel lo 23 de març. Aprofichant lor mobilitat, los Aliats encerclèron los centres industriaus de Ruhr lo 1 d'abriu.

La màger part dau grop d'armaas B, comandat per lo mareschau Walter Model, foguèt blocaa dins la region. Pasmens, s'alinhava encara 21 divisions e  òmes, èra afeblit per las dificultats logisticas alemandas e una paria de sos efectius èra compausaa d'unitats d'entrainament, de milicians dau Volkssturm e d'enfants de las Jovenças Hitlerianas. Après lo refús de capitulacion de Model, los Estatsunidencs organizèron la fragmentacion e la reduccion de la pòcha. Lo 17 d'abriu, Model ordonèt la dissolucion de son grop d'armaas e liberèt sos òmes e sas obligacionsAquò permetèt de desmobilizar una partia dels milicians dau Volkssturm.. Se suicidiguèt quatre jorns mai tard per evitar la captura. 

Los Aliats perdiguèron environ  òmes(en) Charles B. MacDonald, Victory in Europe, 1945: The Last Offensive of World War II, Washington DC, Office of the Chief of Military History, United States Army US Government Printing Office, 1973, p. 372.. Pasmens, capturèron mai de  soldats alemands. Liberèron pereu de miliers de presoniers de guerra emplegats coma trabalhaires forçats dins las industrias alemandas.

 Ligams internes 

 Segonda Guerra Mondiala.

 Bibliografia 

 Nòtas e referéncias 

Categoria:Segonda Guèrra Mondiala